open-index/open-wikipedia-markdown huggingface dataset:
Oberender

**Oberender** is de Familiennaam von

* Peter Oberender (1941–2015), düütschen Volksweert,
* Thomas Oberender (* 1966), düütschen Schriever un Dramaturg.
Melliger

**Melliger** is de Familiennaam von

* Caspar Melliger (1868–1924), Swiezer Avkaat un Politiker,
* Willi Melliger (1953–2018), Swiezer Springrieder.

Kiek ok bi: Mellinger.
Millbüern

**Millbüern** () is en Dörp in de Gemeen Leendaal in’n Landkreis Oosterholt, Neddersassen.

## Geografie

De Oort liggt in dat siede St.-Jürgensland. Dat Water ut dat Rebeed flütt över Gravens na dat Karkenfleet un dat Maschinenfleet un denn wieder in de Wümm af.

De Naveröörd sünd Viehland in’n Noorden, Waakhusen un Worpheim in’n Noordoosten, Wührn un Öberenn in’n Oosten, Feldhusen un Truup in’n Süüdoosten, Gehrden un dat Nedderblockland in’n Süden, Höftdiek in’n Süüdwesten, Veerhusen un Nedderenn in’n Westen un Moorhusen in’n Noordwesten.

## Historie

In’n Eersten Weltkrieg sünd söven Soldaten ut Millbüern fullen oder vermisst un in’n Tweten Weltkrieg negen.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Öberenn in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor to de Mairie St. Jürgen in’n Kanton Leendaal.

De Oort hett vör 1885 to de Vaagdie St. Jürgen von dat Amt Leendaal tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en grötteren Kreis Oosterholt tohoopgahn is.

De Oort hett fröher to de Gemeen Wührn-Millbüern tohöört. An’n 1. April 1937 hett sik de Gemeen Wührn-Millbüern mit en Reeg annere Gemenen to de Gemeen Sankt Jürgen tohoopslaten. Düsse Gemeen is mit de Gemeenreform in Neddersassen an’n 1. März 1974 an de Gemeen Leendaal kamen.

### Inwahnertall

: * tohoop mit Wührn

### Religion

Millbüern is evangeelsch-luthersch präägt un höört to dat Kaspel von de Jürgen-Kark in Sankt Jürgen.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

## Kultur

Denkmaals för de Fullenen ut de twee Weltkrieg’ gifft dat in Sankt Jürgen an de Kark un in Frankenborg.

## Weertschop un Infrastruktur

För Millbüern is de freewillige Füürwehr Sankt Jürgen mit tostännig, de ehr Sprüttenhuus in Frankenborg hett.

### Verkehr

Dör Millbüern löppt de Kreisstraat 8, de in’n Westen över  Veerhusen un Nedderenn na Hu’e to geiht un in’n Oosten över Wührn, Öberenn un Frankenborg bi Trupermoor na de Landsstraat 133.

De nächste Autobahn is de Autobahn 27 (Afsnidd Bremerhoben–Bremen). De Opfohrt 17 Bremen-Industriehavens liggt so teihn Kilometer in’n Süüdwesten von Millbüern an de *Hu’er Heerstraat*.

De nächsten Bahnhööv sünd so bi söven Kilometer wied weg an de Bahnlien Bremen–Bremerhoben: in’n Noordwesten de Bahnhoff Oosterholt-Scharmbeek un in’n Westen de Bahnhoff Hu’e.

### Scholen

Fröher hett dat en Schoolstuuv in Millbüern geven. Düsse Schoolstuuv is 1876 slaten worrn, nadem se in Wührn en neet Schoolhuus boot hebbt, na dat nu ok de Schölers ut Millbüern güngen. De School in Wührn hett an’n 25. Juni 1975 dichtmaakt. Na 1975 güngen de Kinner op de Grundschool Frankenborg, de 2016 ok dichtmaakt hett. Sietdem gaht se na de Grundschool Worphusen.

## Footnoten
Schockemöhle

**Schockemöhle** is de Familiennaam von

* Alwin Schockemöhle (* 1937), düütschen Springrieder un Ünnernehmer,
* Paul Schockemöhle (* 1945), düütschen Springrieder un Ünnernehmer,
* Werner Schockemöhle (1939–2000), düütschen Ünnernehmer un Peertüchter.
Lütke-Westhues

**Lütke-Westhues** is de Familiennaam von

* Alfons Lütke-Westhues (1930–2004), düütschen Springrieder,
* August Lütke-Westhues (1926–2000), düütschen Veelsiedigkeitsrieder.
Hafemeister

**Hafemeister** is de Familiennaam von

* David Hafemeister (* 1934), US-amerikaanschen Physiker,
* Dirk Hafemeister (1958–2017), düütschen Springrieder,
* Kai Hafemeister (* 1972), düütschen Dreihbookschriever.
Van Schaik

**Van Schaik** is de Familiennaam von

* Carel van Schaik (* 1953), nedderlandschen Zooloog un Anthropoloog,
* Henri van Schaik (1899–1991), nedderlandschen Veelsiedigkeitsrieder,
* Jarad van Schaik (* 1988), US-amerikaanschen Footballspeler,
* Joost van Schaik (* 1974), nedderlandschen Musiker,
* Josef van Schaik (1882–1962), nedderlandschen Politiker,
* Martin van Schaik (* 1955), nedderlandschen Musikwetenschopper,
* Paulien van Schaik (* 1967), nedderlandsche Sängerin,
* Steef van Schaik (1888–1968), nedderlandschen Politiker un Weertschopsmanager.

**Vanschaik** betekent

* (17980) Vanschaik, en Asteroid.

Kiek ok bi: Van Schaick.
Van Schaick

**Van Schaick** is de Familiennaam von

* Aaron Van Schaick Cochrane (1858–1943), US-amerikaanschen Jurist un Politiker,
* Isaac W. Van Schaick (1817–1901), US-amerikaanschen Politiker,
* William van Schaick (1837–1927), US-amerikaanschen Koptein.

Kiek ok bi: Van Schaik.
Ledermann

**Ledermann** is de Familiennaam von

* Alexandra Ledermann (* 1969), franzöösche Springriederin,
* François Ledermann (* 1949), Swiezer Aftheker un Pharmaziehistoriker,
* Fritz Ledermann (1918–1993), öösterriekschen Politiker,
* Hans Ledermann (* 1957), Swiezer Radrennfohrer,
* Ilse Ledermann (1923–1997), buddhistische Nunn,
* Nicole Ledermann (* 1968), düütsche Maskenbillnerin,
* Philippe Daniel Ledermann (* 1944), Swiezer Implantoloog un Schriever,
* Sanne Ledermann (1928–1943), Fründin von Anne Frank,
* Walter Ledermann (1911–2009), brietschen Mathematiker.

Kiek ok bi: Lederman.
Pessoa

**Pessoa** is de Familiennaam von

* Alberto Pessoa (1919–1985), portugeeschen Architekt,
* Ana Pessoa Pinto (* 1956), Juristin un Politikerin ut Oosttimor,
* António Botelho Homem Bernardes Pessoa (1749–1810), Guvernör von Portugeesch-Timor,
* Ciro Pessoa (1957–2020), brasiliaanschen Sänger un Kumponist,
* Emiliano Pessoa (* 1995), uruguayschen Footballspeler,
* Epitácio Lindolfo da Silva Pessoa (1865–1942), brasiliaanschen Politiker,
* Fernando Pessoa (1888–1935), portugeeschen Dichter un Schriever,
* João Pessoa Cavalcânti de Albuquerque (1878–1930), brasiliaanschen Politiker,
* José Bento Pessoa (1874–1954), portugeeschen Radrennfohrer,
* Manuel Sá Pessoa (* 1980), portugeeschen Schauspeler,
* Mayssa Pessoa (* 1984), brasiliaansche Handballspelerin,
* Nelson Pessoa (* 1935), brasiliaanschen Springrieder,
* Oswaldo Frota-Pessoa (1917–2010), brasiliaanschen Bioloog,
* Regina Pessoa (* 1969), portugeesche Speelbaasfro,
* Rodrigo Pessoa (* 1972), brasiliaanschen Springrieder.

**Pessoa** betekent ok

* Edgard Pessoa, brasiliaanschen Autohersteller,
* Pessoa, brasiliaansche Tiedschrift.
Rüping

**Rüping** is de Familiennaam von

* Christopher Rüping (* 1985), düütschen Speelbaas,
* Hinrich Rüping (* 1942), düütschen Rechtswetenschopper,
* Michael Rüping (* 1951), düütschen Springrieder,
* Philip Rüping (* 1984), düütschen Springrieder,
* Uta Rüping (* 1956), düütsche Juristin.
Brash

**Brash** is de Familiennaam von

* Don Brash (* 1940), neeseelandschen Politiker,
* Scott Brash (* 1985), schottschen Springrieder.
Bredenbarg

**Bredenbarg** betekent

* Bredenbarg, Gemeen in’n Kreis Steenborg, Sleswig-Holsteen,
* Bredenbarg, Hoff in de Gemeen Oosterholt-Scharmbeek in’n Landkreis Oosterholt, Neddersassen,
* Bredenbarg, Oort in Pommern, vondaag Gołogóra in de Woiwodschop Westpommern, Polen,
* Bredenbarg, Barg in Hamborg.
Uhlenbusch

**Uhlenbusch** betekent

* Uhlenbusch, fröheren Oort in de Gemeen Draag in’n Landkreis Horborg, Neddersassen.

**Uhlenbusch** is de Familiennaam von

* Jürgen Uhlenbusch (* 1935), düütschen Physiker.

Kiek ok bi: Neues aus Uhlenbusch.
Bredenbarg (Buschhusen)

**Bredenbarg** () is en Hoff, de to dat Dörp Buschhusen in de Gemeen Oosterholt-Scharmbeek in’n Landkreis Oosterholt, Neddersassen, tohöört.

## Geografie

De Oort liggt op de Oosterholter Geest. Dat Water ut dat Rebeed flütt över de Wienbeek in de Hamm. In’n Süüdoosten liggt dat Naturschuulrebeed Borndaals von de Wienbeek. In’n Westen liggt dat Stoteler Holt.

De Naveröörd sünd Buschhusen un Halenbeek in’n Noordoosten, Barenwinkel in’n Oosten, Lintel un Settenbeek in’n Süüdoosten, Scharmbeekstotel un Vörscharmbeekstotel in’n Süden, Werschenreeg un Arv in’n Süüdwesten un Heilshoorn in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Buschhusen in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Scharmbeek in’n Kanton Oosterholt.

De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en, grötteren Kreis Oosterholt tohoopgahn is.

De Oort weer von öllers Deel von de Gemeen Buschhusen, de an’n 1. Oktober 1936 Deel von de Gemeen Oosterholt-Scharmbeek worrn is.

### Inwahnertall

### Religion

Bredenbarg is evangeelsch-luthersch präägt un höört to dat Kaspel von de Willehadi-Kark in Scharmbeek.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

### Verkehr

Bredenbarg liggt an en Siedenstraat von de Straat von Buschhusen na Scharmbeekstotel. In Buschhusen is düsse Straat anbunnen an de Landsstraat 149, de in’n Oosten in Oosterholt-Scharmbeek an de Bundsstraat 74 ran löppt un in’n Westen över Heilshoorn na Swonewebel. In Scharmbeekstotel is de Straat anbunnen an de Kreisstraat 3, de in’n Oosten ok an de B&nbsp;74 ran föhrt un in’n Westen bi Stendörp an de L&nbsp;135.

De Opfohrt 16 Bremen-Noord op de Autobahn 27/270 liggt so söven Kilometer in’n Süüdwesten von Bredenbarg an de B&nbsp;74.

De nächsten Bahnhööv sünd so bi fiev Kilometer wied weg an de Bahnlien Bremen–Bremerhoben: in’n Oosten de Bahnhoff Oosterholt-Scharmbeek un in’n Süden de Bahnhoff Hu’e.

### Scholen

De Kinner von’n Hoff Bredenbarg gaht na de Grundschool Buschhusen.

## Lüüd

De Heimaatforscher Herbert Fittschen is 1922 op’n Hoff Bredenbarg boren. Dat weer de Öllernhoff von siene Moder.

## Footnoten
Massel

**Massel** betekent

* Massel, Oort in’n Stadtdeel Borgleessem, Bremen,
* Massel, düütschen Naam von’n Oort Masłów in de Woiwodschop Nedderschlesien, Polen,
* Massel, düütschen Naam von’n Oort Masłowo in de Woiwodschop Grootpolen, Polen,
* jiddisch Woord för Glück.

**Massel** is de Familiennaam von

* Jens Massel (* 1969), düütschen Musiker,
* Joseph Massel (1850–1912), hebrääschen Schriever.

Kiek ok bi: Massels, Massell.
Groov

**Groov** betekent

* Groov, Oort in’n Stadtdeel Neengamm von Hamborg,
* Groov, Beek in’n Landkreis Cuxhoben, Neddersassen, de in de Geest münnt.

Kiek ok bi: Grove.
Mancinelli

**Mancinelli** is de Familiennaam von

* Agostino Mancinelli (1882–1962), italieenschen Arzbischop,
* Augusto Mancinelli (1953–2008), italieenschen Musiker,
* Daniel Mancinelli (* 1988), italieenschen Rennfohrer,
* Graziano Mancinelli (1937–1992), italieenschen Springrieder,
* Laura Mancinelli (1933–2016), italieensche Schrieversche,
* Luigi Mancinelli (1848–1921), italieenschen Kumponist, Dirigent un Cellospeler,
* Romain Mancinelli (* 1959), luxembörgschen Offzeer,
* Valeria Mancinelli (* 1955), italieensche Politikerin.
McNaught

**McNaught** betekent

* (3173) McNaught, en Asteroid,
* de Kometen C/2006 P1 (McNaught) un C/2009 R1 (McNaught).

**McNaught** oder **MacNaught** is de Familiennaam von

* Ian McNaught-Davis († 2014), brietschen Bargstieger,
* John MacNaught (1904–1984), kanaadschen Jurist un Politiker,
* Ken McNaught (* 1955), schottschen Footballspeler,
* Lance K. McNaught (1981–2010), US-amerikaanschen Wrestler,
* Lesley McNaught (* 1964), Swiezer Springriederin,
* Mike McNaught (* 1938), brietschen Musiker un Arrangör,
* Robert McNaught (* 1956), austraalschen Astronoom.
Uhlenbusch (Draag)

**Uhlenbusch** () is en Oort in de Gemeen Draag (Samtgemeen Elvmasch) in’n Landkreis Horborg, Neddersassen.

## Geografie

De Oort liggt in de Masch von de Elv.

De Naveröörd sünd Draag un Drennhusen in’n Noorden, Krüms in’n Oosten, Hunnen in’n Süüdoosten, Tönnhusen in’n Süden, Lassrönn un Krauel in’n Süüdwesten, Achterdiek in’n Westen un Groov in’n Noordwesten.

## Historie

De Oort Uhlenbusch leeg fröher vör’n Elvdiek op en Sanddüün. Bi de Eerste Januarflood 1976 is de siede Sommerdiek bi Uhlenbusch an twee Steden braken. Na de Stormflood is 1976 denn anfungen worrn, den ne’en Elvdiek to boon, de nu ok Uhlenbusch mit schuult.

### Verwaltungsgeschicht

De Oort hett vör 1885 to de Amtsvaagdie Masch in dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn.

De Oort höört von öllers bi de Gemeen Draag mit bi.

### Inwahnertall

### Religion

Uhlenbusch is evangeelsch-luthersch präägt un höört to dat Kaspel von de Marien-Kark in Drennhusen.

För de Kathoolschen is de Goden-Hirt-Kark in Winsen tostännig.

## Weertschop un Infrastruktur

För Uhlenbusch is de freewillige Füürwehr Draag mit tostännig.

### Verkehr

An Uhlenbusch langs löppt de Landsstraat 217, de in’n Oosten över Draag, Drennhusen, Elvstörp, Stoov, Swinn un Rönn (dor anbunnen an de Bundsstraat 404) na Meschacht geiht un in’n Süüdwesten na Winsen. En lüttjere Straat gifft dat ans noch in’n Süüdoosten na Hunnen.

De nächste Autobahn is de Autobahn 39 (Afsnidd Hamborg–Lümborg). De Opfohrt 4 Winsen-Oost liggt so teihn Kilometer in’n Süden von Uhlenbusch an de K&nbsp;84. Dat Enn von de Autobahn 25 (Afsnidd Hamborg–Geesthacht) an de B&nbsp;404 liggt twölv Kilometer in’n Noordoosten.

De nächste Bahnhoff is so bi acht Kilometer wied weg in’n Süüdwesten de Bahnhoff Winsen an de Bahnlien Hamborg–Hannover.

### Scholen

De Kinner ut Uhlenbusch gaht na’n Standoort Drennhusen von de Grundschool Draag.

## Footnoten
Bost

**Bost** betekent

* Bost, en Deel von’n Liev,
* Bost, en Reet,
* Bost, Reedschop, üm wat aftobössen,
* Bost, Gemeen in dat Département Allier, Frankriek,
* Bost, olen Naam von de Stadt Lashkar Gah in de Provinz Helmand, Afghanistan.

**Bost** is de Familiennaam von

* Ami Bost (1790–1874), Swiezer reformeerten Preddiger,
* Carlton Bost (* 1975), US-amerikaanschen Musiker,
* Dee Bost (* 1989), US-amerikaanschen Basketballspeler,
* Eduard Bost (1813–1879), düütschen Opernsänger, Schauspeler un Komiker,
* Élisabeth Bost (* 1979), franzöösche Journalistin,
* Eric Michael Bost, US-amerikaanschen Diplomaat,
* Hans-Josef Bost (1916–1989), düütschen Politiker,
* Hubert Bost (* 1957), franzööschen Historiker,
* Jacques-Laurent Bost (1916–1990), franzööschen Journalist, Schriever un Översetter,
* Jakob Bost (1904–na 1965), düütschen Politiker,
* Jean-Benoît Bost (* 1961), franzööschen Mathematiker,
* John Bost (1817–1881), Swiezer-franzööschen reformeerten Geistlichen,
* Joseph Bost (* 1956), US-amerikaanschen Judoka,
* Josiane Bost (* 1956), franzöösche Radsportlerin,
* Marie Bost, düütsche Schauspelerin,
* Mike Bost (* 1960), US-amerikaanschen Politiker,
* Pierre Bost (1901–1975), franzööschen Journalist, Schriever un Dreihbookschriever,
* Reinhold Bost (1929–2019), düütschen Pädagoog, Politiker un Schriever,
* Roger-Yves Bost (* 1965), franzööschen Springrieder,
* Théophile Bost (1828–1910), franzööschen evangeelschen Theoloog.

Kiek ok bi: Boost, Böst.
Halenbeck

**Halenbeck** betekent

* Halenbeck, Oort in de Gemeen Halenbeck-Rohlsdörp in’n Landkreis Prignitz, Brannenborg.

Dat is ok de hoochdüütsche Naam von

* Halenbeek, Hoff in de Gemeen Oosterholt-Scharmbeek in’n Landkreis Oosterholt, Neddersassen.

**Halenbeck** is de Familiennaam von

* Lüder Halenbeck (1841–1895), düütschen Pädagoog, Heimaatforscher un Schriever.
Kröcher

**Kröcher** betekent

* Kröcher, düütsche Eddelfamilie.

**Kröcher** is de Familiennaam von

* Adolf von Kröcher (1844–1922), düütschen Generaalleutnant,
* August Henning von Kröcher (1817–1887), düütschen Politiker,
* Bertha von Kröcher (1857–1922), düütsche Soziaalreformerin,
* Britta von Kröcher (* 1942), düütsche Malerin un Künstlerin,
* Felix Kröcher (* 1983), düütschen DJ, Musikproduzent, Label-Bedriever un Moderator,
* Friedrich Wilhelm von Kröcher (1810–1891), düütschen Goodsbesitter un Verwaltungsbeamten,
* Gabriele Kröcher-Tiedemann (1951–1995), düütsche Terroristin,
* Georg Volrath von Kröcher (1678–1748), düütschen Generaalleutnant,
* Jordan von Kröcher (1846–1918), düütschen Parlamentarier,
* Kai von Kröcher (* 1964), düütschen Fotograaf un Journalist,
* Norbert Kröcher (1950–2016), düütschen Terrorist,
* Rabod von Kröcher (1880–1945), düütschen Springrieder,
* Wilhelm von Kröcher (1782–1861), düütschen Goodsbesitter un Verwaltungsbeamten.

Kiek ok bi: Kroecher.
Barenwinkel

**Barenwinkel** () is en Hoff, de to dat Dörp Buschhusen in de Gemeen Oosterholt-Scharmbeek in’n Landkreis Oosterholt, Neddersassen, tohöört.

## Geografie

De Oort liggt op de Oosterholter Geest. Dat Water ut dat Rebeed flütt över de Wienbeek in de Hamm. In’n Süüdoosten liggt dat Naturschuulrebeed Borndaals von de Wienbeek. In’n Westen liggt dat Stoteler Holt.

De Naveröörd sünd Buschhusen in’n Noorden, Scharmbeek in’n Noordoosten, Oosterholt in’n Oosten, Lintel un Settenbeek in’n Süüdoosten, Scharmbeekstotel in’n Süden, Vörscharmbeekstotel un Bredenbarg in’n Süüdwesten un Halenbeek in’n Noordwesten.

## Historie

Vondaag bedrifft de Familie Tietjen op’n Hoff en Peerpangschoon.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Buschhusen in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Scharmbeek in’n Kanton Oosterholt.

De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en, grötteren Kreis Oosterholt tohoopgahn is.

De Oort weer von öllers Deel von de Gemeen Buschhusen, de an’n 1. Oktober 1936 Deel von de Gemeen Oosterholt-Scharmbeek worrn is.

### Inwahnertall

### Religion

Barenwinkel is evangeelsch-luthersch präägt un höört to dat Kaspel von de Willehadi-Kark in Scharmbeek.

För de Kathoolschen is de Hillige-Familie-Kark in Oosterholt-Scharmbeek tostännig.

## Weertschop un Infrastruktur

### Verkehr

Barenwinkel is över Buschhusen an de Landsstraat 149 anbunnen, de in’n Oosten in Oosterholt-Scharmbeek an de Bundsstraat 74 ran löppt un in’n Westen över Heilshoorn na Swonewebel.

De Opfohrt 16 Bremen-Noord op de Autobahn 27/270 liggt so acht Kilometer in’n Süüdwesten von Barenwinkel an de B&nbsp;74.

De nächste Bahnhoff is good dree Kilometer wied weg in’n Oosten de Bahnhoff Oosterholt-Scharmbeek an de Bahnlien Bremen–Bremerhoben.

### Scholen

De Kinner von’n Hoff Barenwinkel gaht na de Grundschool Buschhusen.

## Footnoten
Ahrensfellerdamm

**Ahrensfellerdamm** () is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen.

## Geografie

De Oort liggt in dat Rebeed, in dat de Oosterholter Geest an dat Düvelsmoor grenzt. Ahrensfellerdamm liggt an en sieden Geestbarg, de ut dat Moor rutkickt. Dat Water ut dat Rebeed flütt över’n Fangstaken un den Karkdammgraven na de Hamm hen af.

De Naveröörd sünd Neenfeld un Olenbrügg in’n Noordoosten, Worpsweed un Weyermoor in’n Oosten, Waakhusen un Viehland in’n Süüdoosten, Weyerdamm in’n Süden, Heidkamp un Oosterholt in’n Süüdwesten, Muskau un Ahrensfeld in’n Westen un Horst un Neendamm in’n Noordwesten.

## Historie

De Oort dükert toeerst in dat 18. Johrhunnert in ole Ünnerlagen op.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Oosterholt in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor ok to de Mairie Oosterholt in’n Kanton Oosterholt.

De Oort hett vör 1885 to de Huusvaagdie Oosterholt von dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort höört von öllers bi de Gemeen Oosterholt mit bi. Oosterholt hett mit Scharmbeek un dree annere Gemenen 1927 de ne’e Gemeen Oosterholt-Scharmbeek billt, de mit de Gemeenreform in Neddersassen an’n 1. März 1974 noch grötter worrn is.

### Inwahnertall

### Religion

Ahrensfellerdamm is evangeelsch-luthersch präägt un höört to dat Kaspel von de Marien-Kark in Oosterholt.

För de Kathoolschen is de Hillige-Familie-Kark in Oosterholt tostännig.

## Weertschop un Infrastruktur

För Ahrensfellerdamm is de freewillige Füürwehr Oosterholt-Scharmbeek mit tostännig.

### Verkehr

Ahrensfellerdamm is över Ahrensfeld an de Kreisstraat 5 anbunnen, de in Pennigbüttel an de Landsstraat 153 un de Bundsstraat 74 föhrt.

De Opfohrt 16 Bremen-Noord op de Autobahn 27 (Afsnidd Bremen–Bremerhoben) un de A&nbsp;270 liggt so ölven Kilometer in’n Süüdwesten von Ahrensfellerdamm.

De nächste Bahnhoff is so bi dree Kilometer wied weg in’n Süüdwesten de Bahnhoff Oosterholt-Scharmbeek an de Bahnlien Bremen–Bremerhoben. Von 1911 bet 1978 hett dat ok Personenverkehr op de Bahnlien Stood–Oosterholt-Scharmbeek geven. De nächste Bahnhoff leeg in düsse Tied en knappen Kilometer in’n Noordwesten in Ahrensfeld.

## Footnoten
Horst (Gemeen Oosterholt-Scharmbeek)

**Horst** () is en Oort in de Gemeen Oosterholt-Scharmbeek in’n Landkreis Oosterholt, Neddersassen.

## Geografie

De Oort liggt op’n Rand von de Oosterholter Geest hen na dat Moor an de Hamm (Düvelsmoor), de knapp dree Kilometer in’n Süüdoosten langsflütt. Dat Water ut dat Rebeed flütt över Gravens na’n Fangstaken un denn in de Hamm.

De Naveröörd sünd Pennigbüttel in’n Noorden, Neendamm in’n Oosten, Ahrensfellerdamm in’n Süüdoosten, Ahrensfeld un Muskau in’n Süden, Scharmbeek in’n Süüdwesten, Sandbekerbrook mit dat Good Sandbeek in’n Westen un Westerbeek un Wist in’n Noordwesten.

## Historie

### Verwaltungsgeschicht

De Oort hett vör 1885 to de Huusvaagdie Oosterholt von dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort höört von öllers bi de Buurschop Ahrensfeld mit bi, de al siet dat 19. Johrhunnert to de Gemeen Oosterholt höört. Oosterholt hett mit Scharmbeek un dree annere Gemenen 1927 de ne’e Gemeen Oosterholt-Scharmbeek billt, de mit de Gemeenreform in Neddersassen an’n 1. März 1974 noch grötter worrn is.

### Inwahnertall

### Religion

Horst is evangeelsch-luthersch präägt un höört to dat Kaspel von de Marien-Kark in Oosterholt.

För de Kathoolschen is de Hillige-Familie-Kark in Oosterholt tostännig.

## Weertschop un Infrastruktur

För Horst is de freewillige Füürwehr Oosterholt-Scharmbeek mit tostännig.

### Verkehr

Dör Horst löppt de Kreisstraat 5, de in’n Süden na Oosterholt geiht un in’n Noorden na Pennigbüttel an de Landsstraat 153. De L&nbsp;153 föhrt in’n Oosten na Huttenbusch un von dor na Worpsweed. In’n Westen münnt de L&nbsp;153 direkt in de Bundsstraat 74, de in’n Noordoosten an Hambargen un Gnarrenborg langs na Bremervöör geiht un in’n Süüdwesten över Hu’e na Bremen-Noord.

De Opfohrt 16 Bremen-Noord op de Autobahn 27 (Afsnidd Bremen–Bremerhoben) un de A&nbsp;270 liggt so 14 Kilometer in’n Süüdwesten von Horst an de B&nbsp;74.

De nächste Bahnhoff is so bi dree Kilometer wied weg in’n Süüdwesten de Bahnhoff Oosterholt-Scharmbeek an de Bahnlien Bremen–Bremerhoben. Von 1911 bet 1978 hett dat ok Personenverkehr op de Bahnlien Stood–Oosterholt-Scharmbeek geven. De nächste Bahnhoff leeg in düsse Tied en knappen Kilometer in’n Süden in Ahrensfeld.

## Footnoten
Elvstörp

**Elvstörp** () is en Dörp in de Gemeen Draag (Samtgemeen Elvmasch) in’n Landkreis Horborg, Neddersassen.

## Geografie

De Oort liggt direkt achter’n Diek von de Elv in de Elvmasch. Dat Water ut dat Rebeed flütt na Süden af na’n Ilau-Sneegraven.

De Naveröörd sünd Olengamm in’n Noorden, Borghorst un Stoov in’n Noordoosten, Swinn in’n Oosten, Krüms in’n Süüdoosten, Hunnen in’n Süden, Draag mit Uhlenbusch un Drennhusen in’n Süüdwesten un Groov in’n Westen.

## Historie

In’n Eersten Weltkrieg sünd 13 Soldaten ut Elvstörp fullen oder vermisst un in’n Tweten Weltkrieg 14.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Elvstörp in’n Kanton Addelborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Övermeschacht in’n Kanton Bewick.

De Oort hett vör 1885 to de Amtsvaagdie Masch in dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn.

De Oort weer fröher en egenstännige Gemeen, is aver an’n 1. Juli 1972 mit de Gemeenreform in Neddersassen Deel von de Gemeen Draag worrn.

### Inwahnertall

### Religion

Elvstörp is evangeelsch-luthersch präägt un höört to dat Kaspel von de Marien-Kark in Drennhusen.

För de Kathoolschen is de Goden-Hirt-Kark in Winsen tostännig.

## Kultur

En Denkmaal un Gedenktafeln för de Fullenen ut de twee Weltkrieg’ staht in Drennhusen vör un in de Kark.

### Brüük

In Elvstörp warrt elk Johr Faslam fiert.

## Weertschop un Infrastruktur

För Elvstörp is de freewillige Füürwehr Drennhusen/Elvstörp tostännig.

### Verkehr

Dör Elvstörp löppt de Landsstraat 217, de in’n Süüdwesten över Drennhusen un Draag na Winsen geiht un in’n Süüdoosten över Stoov un Swinn na Rönn an de Bundsstraat 404 un wieder na Meschacht un Tesp. De B&nbsp;404 föhrt in’n Noorden över de Elv na Geesthacht un in’n Süden na de Autobahn 39 (Afsnidd Hamborg–Lümborg).

De nächste Autobahn is de Autobahn 25 (Afsnidd Hamborg–Geesthacht). Dat Enn von düsse Autobahn liggt so acht Kilometer in’n Noordoosten von Elvstörp an de B&nbsp;404 bi Geesthacht.

De nächste Bahnhoff is so bi twölv Kilometer wied weg in’n Süüdwesten de Bahnhoff Winsen an de Bahnlien Hamborg–Hannover. Op de Bahnlien Winsen–Neddermeschacht hett dat von 1912 bet 1966 Personenverkehr geven. De Bahnhoff Neddermeschacht weer in düsse Tied söss Kilometer in’n Oosten.

### Scholen

De Kinner ut Elvstörp gaht na’n Standoort Drennhusen von de Grundschool Draag.

### Freetied

Twüschen Elvstörp un Stoov gifft dat twee Bootshavens un en groten Campingplatz. In’n Noordwesten liggt ok de Stover Strand.

## Footnoten
Krüms

**Krüms** () is en lütt Dörp in de Gemeen Draag (Samtgemeen Elvmasch) in’n Landkreis Horborg, Neddersassen.

## Geografie

De Oort liggt in de Masch von de Elv, de knapp twee Kilometer in’n Noorden langsflütt. Dat Water ut dat Rebeed flütt aver na Süden na’n Ilau-Sneegraven hen af.

De Naveröörd sünd Stoov in’n Noorden, Swinn, Rönn un Neddermeschacht in’n Noordoosten, Eekholt un O’rshusen in’n Süüdoosten, Hunnen, Tönnhusen un Lassrönn in’n Süüdwesten, Draag mit Uhlenbusch in’n Westen un Drennhusen un Elvstörp in’n Noordwesten.

## Historie

In’n Eersten Weltkrieg sünd twee Soldaten ut Krüms fullen oder vermisst. An’n 29. April 1945 is en düütsche Focke-Wulf Fw 190 D-9 afschaten worrn un bi Krüms dalkamen. De Resten von Fleger un Piloot sünd eerst in’n September 2003 borgen worrn.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Rönn in’n Kanton Addelborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Övermeschacht in’n Kanton Bewick.

De Oort hett vör 1885 to de Amtsvaagdie Masch in dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn.

De Oort weer fröher en egenstännige Gemeen. 1928/1929 is Krüms denn aver mit de Gemeen Swinn tohoopleggt worrn. An’n 1. Juli 1972 is Krüms mit de Gemeenreform in Neddersassen Deel von de Gemeen Draag worrn.

### Inwahnertall

### Religion

Krüms is evangeelsch-luthersch präägt un höört to dat Kaspel von de Petri-Kark in Meschacht.

För de Kathoolschen is de Goden-Hirt-Kark in Winsen tostännig.

## Kultur

En Denkmaal för de Fullenen ut de twee Weltkrieg’ steiht in Meschacht bi de Kark.

## Weertschop un Infrastruktur

För Krüms is de freewillige Füürwehr Swinn/Stoov mit tostännig.

### Verkehr

Krüms liggt an de Straat von Stoov na Hunnen. In Stoov münnt düsse Straat in de Landsstraat 217, de in’n Süüdwesten över Elvstörp, Drennhusen un Draag na Winsen geiht un in’n Süüdoosten över Swinn un Rönn na Meschacht, Tesp, Abendörp un Addelborg. In Hunnen münnt de Straat dör Krüms in de Kreisstraat 2, de in’n Westen na Tönnhusen an de L&nbsp;217 föhrt un in’n Oosten na O’rshusen. De L&nbsp;217 is in Rönn an de Bundsstraat 404 anbunnen, de in’n Noorden na Geesthacht föhrt un in’n Süden in de Autobahn 39 (Afsnidd Hamborg–Lümborg) münnt.

De nächste Autobahn is de Autobahn 25 (Afsnidd Hamborg–Geesthacht). Dat Enn von de Autobahn liggt so acht Kilometer in’n Noorden von Krüms an de B&nbsp;404.

De nächste Bahnhoff is so bi 14 Kilometer wied weg in’n Süüdwesten de Bahnhoff Winsen an de Bahnlien Hamborg–Hannover. Op de Bahnlien Winsen–Neddermeschacht hett dat von 1912 bet 1966 Personenverkehr geven. De Bahnhoff Meschacht weer in düsse Tied veer Kilometer in’n Oosten.

### Scholen

De Kinner ut Krüms gaht na’n Standoort Stoov von de Grundschool Draag.

## Footnoten
Boelsen

**Boelsen** is de Familiennaam von

* Hans Boelsen (1894–1960), düütschen Offzeer,
* Helmer Boelsen (1925–2015), düütschen Sportjournalist,
* Jim Boelsen (* 1951), US-amerikaanschen Schauspeler,
* Ulrich Boelsen (1900–1990), düütschen Wedderständler.

Kiek ok bi: Bohlsen.
Bohlsen

**Bohlsen** betekent

* Bohlsen, Oort in de Gemeen Gerdau in’n Landkreis Ülzen, Neddersassen.

**Bohlsen** is de Familiennaam von

* Wilfried Bohlsen (1934–2016), düütschen Politiker.

Kiek ok bi: Watermöhl Bohlsen, Boelsen.
Kahlenbach

**Kahlenbach** betekent

* Kahlenbach, Beek in Rhienland-Palz, de in de Mosel münnt.

**Kahlenbach** is de Familiennaam von

* Hermann Kahlenbach (1929–2002), düütschen Kumponist.

Kiek ok bi: Kalenbach.
Drage

**Drage** betekent

* Drage, Oort in Kroatien,
* Drage, Oort in de Kommun Selje, Noorwegen,
* Drage, Oort in de Gemeen Metlika, Slowenien.

Dat is ok de hoochdüütsche Naam von

* Draag, Gemeen in’n Landkreis Horborg, Neddersassen,
* Draag, Gemeen in’n Kreis Noordfreesland, Sleswig-Holsteen,
* Draag, Gemeen in’n Kreis Steenborg, Sleswig-Holsteen,
* Draag, Stroom in Polen, de in de Netz münnt.

**Drage** is de Familiennaam von

* Charles Drage (1897–1983), brietschen Offzeer un Schriever,
* Tanja Drage (* 1987), öösterrieksche Skispringerin.
Stove

**Stove** is de hoochdüütsche Naam von

* Stoov, Oort in de Gemeen Boiensdörp in’n Landkreis Noordwestmekelborg, Mekelborg-Vörpommern,
* Stoov, Oort in de Gemeen Carlow in’n Landkreis Noordwestmekelborg, Mekelborg-Vörpommern,
* Stoov, Oort in de Gemeen Draag in’n Landkreis Horborg, Neddersassen.

**Stove** is de Familiennaam von

* David Stove (1927–1994), austraalschen Philosoof,
* Robert J. Stove (* 1961), Organist.
Stoov

**Stoov** betekent

* Stoov, en Wahnkamer in en Huus,
* Stoov, Reedschop, üm wat warm to hollen,
* Stoov, Oort in de Gemeen Boiensdörp in’n Landkreis Noordwestmekelborg, Mekelborg-Vörpommern,
* Stoov, Oort in de Gemeen Carlow in’n Landkreis Noordwestmekelborg, Mekelborg-Vörpommern,
* Stoov, Oort in de Gemeen Draag in’n Landkreis Horborg, Neddersassen.
Brökel

**Brökel** oder **Broekel** is de Familiennaam von

* Gerhard Brökel (1931–2014), düütschen Rekter, Heimaatforscher, Historiker un Schriever,
* Ingolf Brökel (* 1950), düütschen Physiker un Lyriker,
* Johanna Antonie Broekel (1819–1890), düütsche Schoolgrünnerin un Schrieversche,
* Jörg Brökel, düütschen Journalist un Moderator,
* Klaus Brökel (* 1951), düütschen Inschenör.

Kiek ok bi: Bröckel, Bröckl.
Drennhusen

**Drennhusen** () is en Dörp in de Gemeen Draag (Samtgemeen Elvmasch) in’n Landkreis Horborg, Neddersassen.

## Geografie

De Oort liggt direkt achter’n Diek von de Elv in de Elvmasch. Dat Water ut dat Rebeed flütt na Süden af na’n Ilau-Sneegraven.

De Naveröörd sünd Olengamm in’n Noorden, Elvstörp un Stoov in’n Noordoosten, Swinn in’n Oosten, Krüms in’n Süüdoosten, Hunnen in’n Süden, Draag mit Uhlenbusch un Achterdiek in’n Süüdwesten un Groov in’n Westen.

## Historie

In’n Eersten Weltkrieg sünd negen Soldaten ut Drennhusen fullen oder vermisst un in’n Tweten Weltkrieg 15.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Elvstörp in’n Kanton Addelborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Övermeschacht in’n Kanton Bewick.

De Oort hett vör 1885 to de Amtsvaagdie Masch in dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn.

De Oort weer fröher en egenstännige Gemeen, is aver an’n 1. Juli 1972 mit de Gemeenreform in Neddersassen Deel von de Gemeen Draag worrn.

### Inwahnertall

### Religion

Drennhusen is evangeelsch-luthersch präägt un billt mit de Marien-Kark en egen Kaspel.

För de Kathoolschen is de Goden-Hirt-Kark in Winsen tostännig.

## Kultur

En Denkmaal un Gedenktafeln för de Fullenen ut de twee Weltkrieg’ staht in Drennhusen vör un in de Kark.

### Brüük

In Drennhusen warrt elk Johr Faslam fiert.

## Weertschop un Infrastruktur

För Elvstörp is de freewillige Füürwehr Drennhusen/Elvstörp tostännig.

### Verkehr

Dör Drennhusen löppt de Landsstraat 217, de in’n Süüdwesten över Draag na Winsen geiht un in’n Oosten över Elvstörp, Stoov un Swinn na Rönn an de Bundsstraat 404 un wieder na Meschacht un Tesp. De B&nbsp;404 föhrt in’n Noorden över de Elv na Geesthacht un in’n Süden na de Autobahn 39 (Afsnidd Hamborg–Lümborg).

De nächste Autobahn is de Autobahn 25 (Afsnidd Hamborg–Geesthacht). Dat Enn von düsse Autobahn liggt so teihn Kilometer in’n Noordoosten von Drennhusen an de B&nbsp;404 bi Geesthacht.

De nächste Bahnhoff is so bi teihn Kilometer wied weg in’n Süüdwesten de Bahnhoff Winsen an de Bahnlien Hamborg–Hannover. Op de Bahnlien Winsen–Neddermeschacht hett dat von 1912 bet 1966 Personenverkehr geven. De Bahnhoff Neddermeschacht weer in düsse Tied söven Kilometer in’n Oosten.

### Scholen

Drennhusen is een von de twee Standöörd von de Grundschool Draag.

### Freetied

In Drennhusen an de *Handwarkerstraat* gifft dat en Sportplatz, de ok von’n TuS Swinn un de Eintracht Elvmasch bruukt warrt.

## Footnoten
Hunnen (Landkreis Horborg)

**Hunnen** () is en Dörp in de Gemeen Draag (Samtgemeen Elvmasch) in’n Landkreis Horborg, Neddersassen.

## Geografie

De Oort liggt in de Masch von de Ilmenau üm un bi fiev Kilometer af von de Elv. Dat Dörp is nich wied weg von’n Ilmenaukanaal.

De Naveröörd sünd Krüms un Eekholt in’n Noordoosten, O’rshusen, Handörp in’n Süüdoosten, Fohrenholt un Mower in’n Süden, Sangenstää un Bossel in’n Süüdwesten, Tönnhusen in’n Westen un Draag un Drennhusen in’n Noordwesten.

## Historie

In’n Eersten Weltkrieg sünd söven Soldaten ut Hunnen fullen oder vermisst.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hunnen in’n Kanton Addelborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Övermeschacht in’n Kanton Bewick.

De Oort hett vör 1885 to de Amtsvaagdie Masch in dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn.

Hunnen hett in dat 19. Johrhunnert tohoop mit Mower een Gemeen billt, is denn aver en egenstännige Gemeen worrn. Dat is so bleven bet 1928/1929, as Mower un Fohrenholt an de Gemeen Hunnen kamen sünd. Mit de Gemeenreform in Neddersassen an’n 1. Juli 1972 is de Gemeen Hunnen Deel von de Gemeen Draag worrn.

### Inwahnertall

### Religion

Hunnen is evangeelsch-luthersch präägt un höört to dat Kaspel von de Marien-Kark in Handörp.

För de Kathoolschen is de Goden-Hirt-Kark in Winsen tostännig.

## Kultur

In Hunnen steiht en Denkmaal för de Fullenen ut de twee Weltkrieg’.

## Weertschop un Infrastruktur

Hunnen hett en egene freewillige Füürwehr.

### Verkehr

Dör Hunnen löppt de Kreisstraat 2, de in’n Westen na Tönnhusen un an de Landsstraat 217 ran geiht un in’n Oosten na O’rshusen un na de Bundsstraat 404. De L&nbsp;217 föhrt in’n Süüdwesten na Winsen. De B&nbsp;404 löppt in’n Noorden över de Elv un na Geesthacht un in’n Süden na de Autobahn 39 (Afsnidd Hamborg–Lümborg). Dat is ok de nächste Autobahn. De Opfohrt 4 Winsen-Oost liggt so negen Kilometer in’n Süüdwesten von Hunnen an de K&nbsp;84.

De nächste Bahnhoff is so bi acht Kilometer wied weg in’n Süüdwesten de Bahnhoff Winsen an de Bahnlien Hamborg–Hannover. Op de Bahnlien Winsen–Neddermeschacht hett dat von 1912 bet 1966 Personenverkehr geven. De Bahnhoff Mower weer in düsse Tied een Kilometer in’n Süüdwesten.

### Scholen

De Kinner gaht na de Hunner Grundschool Binnenmasch.

## Footnoten





## Weblenken
Giesker

**Giesker** is de Familiennaam von

* Heinrich Giesker (1808–1858), düütsch-Swiezer Mediziner,
* Walter Giesker (1901–1976), düütschen Politiker.
Veerhusen (Gemeen Hu’e)

**Veerhusen** () is en Deel von de Gemeen Hu’e in’n Landkreis Oosterholt, Neddersassen. Dat weer fröher en egen Dörp, is vondaag aver kumplett mit Hu’e to een Oort tohoopwussen.

## Geografie

De Oort liggt op de Oosterholter Geest, aver nich wied weg von de Maschen von de Hamm. Dat Water ut dat Rebeed flütt över de Hu’er Beek na de Hamm af. Dat Rebeed in’n Westen is as Naturschuulrebeed Heerweger Moor un Born von de Hu’er Beek schuult.

De Naveröörd sünd Övelgünn in’n Noorden, Scharmbeekstotel un Ruschkamp in’n Noordoosten, Hu’e in’n Süüdoosten, Hu’erbeek in’n Süden, Ihlpohl in’n Süüdwesten, Oosterhagen in’n Westen un Leessemstotel un Wullbrandt in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hu’e in’n Kanton Hu’e höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hu’e in’n Kanton Oosterholt.

De Oort hett vör 1848 to dat Gericht Hu’e tohöört un denn von 1848 bet 1885 to dat Amt Oosterholt. Na 1885 weer dat in’n Kreis Oosterholt, de 1932 mit’n Kreis Bloemndal to’n ne’en grötteren Kreis Oosterholt tohoopgahn is.

De Oort höört von öllers bi de Gemeen Hu’e mit bi, de an’n 1. März 1974 mit de Gemeenreform in Neddersassen noch düüdlich grötter worrn is.

### Inwahnertall

### Religion

Veerhusen is evangeelsch-luthersch präägt un höört to dat Kaspel von de Johannes-Kark in Hu’e.

För de Kathoolschen is de Hillige-Familie-Kark in Oosterholt-Scharmbeek tostännig.

## Footnoten
Walter Giesker

**Walter Giesker** (* 13. August 1901 in Jeen, Landkreis Ossenbrügge; † 27. Oktober 1976 in Bistrup) weer en düütsch Politiker (CDU) un Landdagsafordneter in Neddersassen.

## Leven
Giesker hett Landwertschap an de Georg-August-Universität Chöttingen studeert un hett dornah as sülvständig Buur arbeit. Siet de Konstitueeren vun de Landwertschapskamer weer he dor Vörstandsliddmaat. 1948 wurr he Liddmaat vun den Kreisdag vun den Landkreis Ossenbrügge. Van Januar 1949 bit 1964 weer he Landraat vun den Landkreis Ossenbrügge. 

He weer van’ 6. Mai 1951 bit 5. Juni 1967 Liddmaat vun de Landdag Neddersassen (2. bit 5. Wahlperiood). Van’ 6. Mai 1951 bit 5. Mai 1959 weer he Liddmaat vun de DP/CDU-Fraktschoon.

## Literatur
* Barbara Simon: *Abgeordnete in Niedersachsen 1946–1994. Biographisches Handbuch.* 1996, Siet 118.
Füssen

**Füssen** is en Stadt in den bayerisch-schwäbischen Landkreis Ostallgäu. Se liggt in den Süüdwesten van Bayern an de Romantisch Straat un an de Via Claudia Augusta. In’n  Osten grenzt de Stadt an den Lech un in’n Süüden an Öösterriek.  Mit 15.425 Inwahnern  (Stand 31. Dezember 2016) up en Flach van 43,5 km² is Füssen de tweetgröttste Stadt van dat Ostallgäu.

De Vergangenheit van Füssen reckt bit in de Römertiet torüch. De Oort hett sück an de van Noorditalien nah Augsborg verloopen Römerstraat Via Claudia Augusta, de Kaiser Claudius um 50 n. Chr. anleggen leet, entwickelt.

To de Naam van Füssen gifft dat wohl twee Versionen: Utgraven up den Füssener Slottbarg leeten Fundamente van en laatröömsch Kastell ut dat 4./5. Jahrhundert erkennen. Luut de Notitia Dignitatum weer hier um 400 n. Chr. en Afdeelen van de legio III Italica statschoniert. Vermootlich hett dat vör dat Johr 260 en röömsch Militärlager an disse strategisch wichtig Stäe geven. Sien Naam Foetibus/Foetes wurrd as Latiniseren van dat germaansch fot (Foot) verstaahn. Hierut entwickel sück later de Naam van den Oort över Fozen (1147), Fozin (1188), Fuozzen (1206), Füzzen (1366) to dat hüdige Füssen (af 1424).

En anner Version seggt aber, dat de Naam ut dat latiensch Woort *„fauces“* stammt, wat översett „Schlund“ bedüüd. So wurr demnah de Stadt nah de Schlucht an‘n Lechfall nömmt. 

Bekannt is de Stadt ok dör den Ieshockeyvereen EV Füssen, de 16 Mal düütsch Meester weer, mittlerwiel aber kien Rull mehr speelt.

## Bekannt Lüüd ut disse Stadt
* Michael Greis (*1976), düütsch Biathlet
* Philipp Nawrath (* 1993), düütsch Biathlet

## Weblinks
* Statistisch Daten to Füssen
Draag (Landkreis Horborg)

Dat Dörp **Draag** () is de Hauptoort von de Gemeen Draag (Samtgemeen Elvmasch) in’n Landkreis Horborg, Neddersassen.

Bi Draag höört ok de Oortsdeel Uhlenbusch mit to.

## Geografie

De Oort liggt in de Masch von de Elv. Dat Water ut dat Rebeed flütt na Süden af na’n Ilau-Sneegraven.

De Naveröörd sünd Olengamm in’n Noorden, Drennhusen un Elvstörp in’n Noordoosten, Krüms in’n Oosten, Hunnen in’n Süüdoosten, Tönnhusen in’n Süden, Uhlenbusch un Lassrönn in’n Süüdwesten un Achterdiek un Groov in’n Westen.

## Historie

Draag kummt 1278 toeerst in de Oorkunnen vör.

In’n Eersten Weltkrieg sünd 20 Soldaten ut Draag fullen oder vermisst un in’n Tweten Weltkrieg 32.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Draag in’n Kanton Addelborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Övermeschacht in’n Kanton Bewick.

De Oort hett vör 1885 to de Amtsvaagdie Masch in dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn.

De Oort weer fröher en egenstännige Gemeen, de sik an’n 1. Juli 1972 mit de Gemeenreform in Neddersassen mit de Gemenen Drennhusen, Elvstörp, Hunnen, Swinn un Stoov to de ne’e Gemeen Draag tohoopslaten hett.

### Inwahnertall

### Religion

Draag is evangeelsch-luthersch präägt un höört to dat Kaspel von de Marien-Kark in Drennhusen.

För de Kathoolschen is de Goden-Hirt-Kark in Winsen tostännig.

## Kultur

En Denkmaal un Gedenktafeln för de Fullenen ut de twee Weltkrieg’ staht in Drennhusen vör un in de Kark.

### Brüük

In Draag warrt elk Johr Faslam fiert.

## Weertschop un Infrastruktur

Draag hett en egene freewillige Füürwehr.

### Verkehr

Dör Draag löppt de Landsstraat 217, de in’n Oosten över Drennhusen, Elvstörp, Stoov, Swinn un Rönn (dor anbunnen an de Bundsstraat 404) na Meschacht geiht un in’n Süüdwesten na Winsen. En lüttjere Straat gifft dat ans noch in’n Süüdoosten na Hunnen.

De nächste Autobahn is de Autobahn 39 (Afsnidd Hamborg–Lümborg). De Opfohrt 4 Winsen-Oost liggt so teihn Kilometer in’n Süden von Draag an de K&nbsp;84. Dat Enn von de Autobahn 25 (Afsnidd Hamborg–Geesthacht) an de B&nbsp;404 liggt ölven Kilometer in’n Noordoosten.

De nächste Bahnhoff is so bi negen Kilometer wied weg in’n Süüdwesten de Bahnhoff Winsen an de Bahnlien Hamborg–Hannover.

### Scholen

De Kinner ut Draag gaht na’n Standoort Drennhusen von de Grundschool Draag.

## Footnoten
Vossmoor

**Vossmoor** betekent

* Vossmoor, Oort in de Gemeen Eschborg in’n Kreis Hartogdom Loonborg, Sleswig-Holsteen,
* Vossmoor, Oort in de Gemeen Langeln in’n Kreis Pinnbarg, Sleswig-Holsteen.
Rönne

**Rönne** is de hoochdüütsche Naam von

* Rönn, Beek in Sleswig-Holsteen, de in de Alster münnt,
* Rönn, Stadtdeel von Kiel, Sleswig-Holsteen,
* Rönn, Oort in de Gemeen Meschacht in’n Landkreis Horborg, Neddersassen,
* Rönn, Beek in Neddersassen, de in de Oost münnt.

**Rönne** oder **Roenne** is de Familiennaam von

* Alexander von Roenne (1811–1881), kurlandschen Goodsbesitter un Politiker,
* Alexis von Roenne (1903–1944), düütschen Oberst un Wedderständler,
* Carl Ewald von Rönne (1663–1716), russ’schen Generaal,
* Friedrich von Rönne (1798–1865), düütschen Jurist, Diplomaat un Politiker,
* Ludwig von Rönne (1804–1891), düütschen Jurist, Publizist un Politiker,
* Ronja von Rönne (* 1992), düütsche Bloggerin, Journalistin un Schrieversche,
* Sören von Rönne (* 1962), düütschen Springrieder.

**Rönne** betekent

* Rönne, düütschbaltsche Eddelfamilie.

Kiek ok bi: Rønne.
Rönn (Landkreis Horborg)

**Rönn** () is en Dörp in de Gemeen Meschacht (Samtgemeen Elvmasch) in’n Landkreis Horborg, Neddersassen.

## Geografie

De Oort liggt direkt achtern Diek von de Elv in de Elvmasch. Dat Water ut dat Rebeed flütt na Süden af na’n Ilau-Sneegraven. In de Elv direkt vör Rönn liggt dat Wehr Geesthacht.

De Naveröörd sünd Geesthacht in’n Noordoosten, Neddermeschacht un Övermeschacht in’n Oosten, Eekholt in’n Süüdoosten, O’rshusen in’n Süden, Hunnen un Krüms in’n Süüdwesten, Swinn un Stoov in’n Westen un Vosshusen in’n Noordwesten.

## Historie

In’n Eersten Weltkrieg sünd söss Soldaten ut Rönn fullen oder vermisst.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Rönn in’n Kanton Addelborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Övermeschacht in’n Kanton Bewick.

De Oort hett vör 1885 to de Amtsvaagdie Masch in dat Amt Winsen tohöört. Na 1885 weer dat in’n Kreis Winsen. 1932 is dat Deel von’n Kreis Horborg worrn.

De Oort weer fröher en egenstännige Gemeen, de an’n 1. Juli 1972 mit de Gemeenreform in Neddersassen Deel von de Gemeen Meschacht worrn is.

### Inwahnertall

### Religion

Rönn is evangeelsch-luthersch präägt un höört to dat Kaspel von de Petri-Kark in Meschacht.

För de Kathoolschen is de Marien-Kark in Lümborg tostännig.

## Kultur

En Denkmaal för de Fullenen ut de twee Weltkrieg’ steiht in Meschacht bi de Kark.

## Weertschop un Infrastruktur

Rönn hett en egene freewillige Füürwehr.

### Verkehr

Dör Rönn löppt de Landsstraat 217, de in’n Süüdwesten över Swinn, Stoov, Elvstörp, Drennhusen un Draag na Winsen geiht un in’n Süüdoosten över Meschacht un Tesp na Abendörp un Addelborg. De L&nbsp;217 warrt in Rönn krüüzt von de Bundsstraat 404, de in’n Noorden över de Elvbrügg Geesthacht na Geesthacht föhrt un in’n Süden na de Autobahn 39 (Afsnidd Hamborg–Lümborg).

De nächste Autobahn is de Autobahn 25 (Afsnidd Hamborg–Geesthacht). Dat Enn von düsse Autobahn liggt so fiev Kilometer in’n Noorden von Rönn an de B&nbsp;404 bi Geesthacht.

De nächste Bahnhoff is so bi 15 Kilometer wied weg in’n Süüdwesten de Bahnhoff Winsen an de Bahnlien Hamborg–Hannover. Op de Bahnlien Winsen–Neddermeschacht hett dat von 1912 bet 1966 Personenverkehr geven. De Bahnhoff Neddermeschacht weer in düsse Tied twee Kilometer in’n Oosten.

## Footnoten
Hoow

**Hoow** () is en Oort in’n Hambörger Stadtdeel Karkwarder (Bezirk Bardörp).

## Geografie

De Oort liggt op dat rechte Över von de Elv in de Elvmasch von de Veerlannen. Dat Rebeed in’n Noorden is as Naturschuulrebeed Karkwarder Wischen schuult.

De Naveröörd sünd Seefeld in’n Noorden, Karkwarder in’n Oosten, Sand un Hoopt in’n Süüdoosten, Flegenbarg in’n Süüdwesten, Rosenweid in’n Westen un Wraust in’n Noordwesten.

## Historie

### Verwaltungsgeschicht

De Oort hett von 1420 bet 1868 to dat Amt Bardörp tohöört. Von 1868 bet 1926 weer de Oort Deel von de Landherrnschop Bardörp un 1926 bet 1938 von de Landherrnschop Hamborg. As Naklapp von dat Groot-Hamborg-Gesett is de Landherrnschop Hamborg oplööst worrn un siet 1. April 1938 höört dat Rebeed nicht blots to dat Land Hamborg, man ok direkt to de Gemeen Hamborg.

### Religion

Hoow is evangeelsch-luthersch präägt un höört to dat Kaspel von de Severini-Kark Karkwarder.

För de Kathoolschen is de St.-Marien-Kark in Bardörp tostännig.

## Kultur

En Denkmaal för de Fullenen ut de twee Weltkrieg’ steiht in Karkwarder.

## Weertschop un Infrastruktur

### Verkehr

De nächste Autobahn is de Autobahn 25 (Afsnidd Hamborg–Geesthacht). De Opfohrt 5 Bardörp liggt so söven Kilometer in’n Noordoosten von Hoow.

De nächste Bahnhoff is so bi negen Kilometer wied weg in’n Noordoosten de Bahnhoff Bardörp an de Bahnlien Berlin–Hamborg. Op de Hambörger Maschbahn hett dat von 1921 bet 1952 Personenverkehr geven. In düsse Tied harr Hoow en egen Bahnhoff, de knapp een Kilometer in’n Noordoosten buten den Oort leeg.

## Footnoten
Embsen

**Embsen** is de hoochdüütsche Naam von

* Emsen, Oort in de Gemeen Emsen in’n Landkreis Lümborg, Neddersassen,
* Emßen, Oort in de Gemeen Achem in’n Landkreis Veern, Neddersassen.